**5-րդ կրթական հարթակ**

**25-րդ շաբաթ**

***Նախորդ դասի ստուգում***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Նախորդ դասի ամփոփում**

* **Գրականություն - «Նշանների լեզուն», Մայրենի 4, էջ 91**
* Դասարանում կարդալ և վերլուծել **«Նշանների լեզուն» դասը։**
* Դասը պատմիր քո բառերով։
* Դուք երբևէ փորձե՞լ եք հաղորդակցվել նշանների լեզվով։
* Որտե՞ղ են օգտագործում նշանների լեզուն։
* Ինչու՞ է կարևոր նշանների լեզուն․ բերեք օրինակներ իրական կյանքից։

**Բառագիտություն**

* **Ամփոփել հետևյալ բառերի բացատրությունները**
	+ - * Մարզիկ- որևէ մարզաձևով զբաղվող մարդ
			* Մրցավար- մրցույթը վարող դատավոր
			* Անցորդ- անցնող, գնացող

 Բառերով կազմել բառակապակցություններ և նախադասություններ։

* **Ամփոփել հետևյալ բառերի հոմանիշները**
* Համեստ- պարզ, հասարակ
* Լուռ- անձայն, անաղմուկ
* Ազնիվ- անկեղծ, արդար
* Խրախուսել- քաջալերել
* **Ամփոփել հետևյալ բառերի հականիշները**
	+ - * Ուրախություն- տխրություն
			* Կանգ առնել- շարժվել
			* Մոտ- հեռու
			* Տարբեր- միևնույն

**Քերականություն-** **Նախադասություն։ Բարդ նախադասություններ**

* **Պարզ** նախադասություններ են կոչվում այն նախադասությունները, որոնք ցույց են տալիս մեկ ամփոփ միտք։ Օրինակ՝
	+ Թռչուններն իրենց գեղեցիկ ծլվլոցով գեղեցկացնում էին գարնանային առավոտը։
	+ Արևը մայր է մտնում։
	+ Արփենիկն ու Արամը դեռ երկար կհիշեն այդ պատմությունը։
* **Բարդ** նախադասությունները կազմված են 2 և ավելի հիմնական ու անկախ պարզ նախադասություններից։ Օրինակ՝ նշված նախադասություններից յուրաքանչյուրը բաղկացած է 2 պարզ նախադասություններից։
	+ *Աշխատանքս ավարտեցի, բայց շատ հոգնած եմ գնումներ կատարելու համար։*
		- * Աշխատանքս ավարտեցի։
			* Շատ հոգնած եմ գնումներ կատարելու համար։
	+ *Ես գնացի համալսարան, որ հանդիպեմ ուսուցչիս, բայց նա արձակուրդում էր։*
		- * Ես գնացի համալսարան, որ հանդիպեմ ուսուցչիս։
			* Ուսուցիչս արձակուրդում էր։

**Մշակույթ** -  **Մշակույթ Հովհաննես Շիրազ: -** Քննարկել դասանյութը հետևյալ հարցերով․

* Ե՞րբ և որտե՞ղ է ծնվել Հովհաննես Շիրազը։
* Ինչպե՞ս է նա ստացել Շիրազ գրական անունը։
* Թվարկեք մի քանի կարևոր փաստ Հովհաննես Շիրազի մասին։

***Նոր դաս- Առաջին քառորդի դասանյութերի կրկնություն***

**Գրականություն – Ամփոփել անցած բոլոր թեմաները հետևյալ հարցաշարերով՝**

* **«Արագածի աղբյուրները», էջ 61, «Ա՜խ, Ի՜նչ լավ են սարի վրա» , էջ 70** բանաստեղծությունները։
* Ինչպիսի ածականներ են օգտագործում հեղինակները բանաստեղծությունների մեջ։
* Արագածի մասին ի՞նչ կարող ես պատմել։
* Ինչ գույներ ես տեսնում, երբ կարդում ես այս բանաստեղծությունները։
* **«Ազգային երգը 1», Ավետիք Իսահակյան, Մայրենի 4, էջ 72**
* Պատմվածքում նկարագրված ժամանակաշրջանում Հայաստանն անկա՞խ էր․ հիմնավորիր քո կարծիքը։
* Հեղինակն ինչպե՞ս է բնութագրում աշունը։
* Պատմվածքում Մասիսն ինչպիսի՞ն էր։
* Ինչպե՞ս կբնութագրես այդ ժամանակների ուսուցիչներին։
* **«Ազգային երգը 2», Ավետիք Իսահակյան, Մայրենի 4, էջ 75**
* Ազգային ի՞նչ երգ երգեցին երեխաները։
* Քո բառերով նկարագրիր գյուղական դպրոցը, երիտասարդ ուսուցչին և երեխաներին։
* Որն է պատմվածքի հիմնական միտքը։
* **«****Բաբելոնի աշտարակը», Մայրենի 4, էջ 79**
* Աստված ինչու՞ խառնեց մարդկանց լեզուն։
* Մարդկային ինչպիսի՞ հատկանիշներ են գոռոզությունը, փառասիրությունը։
* Մարդկային դրական հատկանիշներ թվարկիր։
* Քո կարծիքով Աստված ինչպիսի՞ն է ուզում տեսնել քեզ և բոլոր մարդկանց։
* **«Մայրենի լեզու», Մայրենի 4, էջ 82**
	+ Բանաստեղծության մեջ ինչի՞ հետ է համեմատվում մայրենի լեզուն։
	+ Որևէ հայի գիտես, որ չի խոսում հայերեն, ի՞նչ կարծիք ունես այդ մասին։
	+ Անգիր ասա հայերենի այբուբենը։
* **«****Մեսրոպյան տառեր», Մայրենի 4, էջ 85 և «Հարստություն» , էջ 89 բանաստեղծությունները**
* Բանաստեղծության մեջ ինչի՞ հետ է համեմատվում հայոց գրերը։
* Հեղինակն ինչու՞ է տառերը մեսրոպյան անվանել։
* Հայերեն ո՞ր տառի ձևն է քեզ ամենից շատ դուր գալիս։
* Ըստ բանաստեղծի՝ ինչպիսի՞ն է դառնում գրքեր կարդացած մարդը։ Դու ի՞նչ կարծիք ունես։
* Երբևէ գիրք նվիրել կամ նվեր ստացե՞լ ես։ Ինչպիսի զգացողություն ես ունեցել։ Պատմիր այդ մասին։
* **«Նշանների լեզուն», Մայրենի 4, էջ 91**
* Դուք երբևէ փորձե՞լ եք հաղորդակցվել նշանների լեզվով։
* Որտե՞ղ են օգտագործում նշանների լեզուն։
* Ինչու՞ է կարևոր նշանների լեզուն․ բերեք օրինակներ իրական կյանքից։

**Բառագիտություն**

* **Վերհիշել հետևյալ բառերի բացատրությունները**
	+ Անուրջ- հաճելի երազ
	+ Եդեմ- դրախտ
	+ Ժիր- աշխույժ
	+ Տարրական դպրոց- նախնական դպրոց, որտեղ սովորեցնում են նախնական գիտելիքներ։
	+ Հինավուրց-շատ հին, վաղեմի
	+ Արահետ-նեղ ճանապարհ
	+ Խորհրդավոր- գաղտնիքներով պատված
	+ Եռանդ- ոգևորություն, որևէ բան անելու ցանկություն
	+ «Բաղաձայն»- երգելու ձայն չունեցող
	+ Ներդաշնակ- համաչափ
	+ Միահամուռ- բոլորը միասին, համախմբված
	+ Ջրհեղեղ- Անձրևներից առաջացող ջրերի խիստ հորդացում, վարարում, հեղեղ:
	+ Անուն կհանենք- հայտնի կդառնանք,լավ համբավ՝ անուն ձեռք կբերենք։
	+ Աշտարակ-  Շրջանաձև՝ քառակողմ կամ բազմակողմ բարձր ու նեղ կառուցվածք՝ որպես շինության մաս կամ առանձին կառույց։
	+ Միահամուռ- բոլորը միասին, համախմբված
	+ Գգվանք- փաղաքշանք, սիրով ու քնքշությամբ գրկել
	+ Նվիրական- թանկ, սրտին մոտ ու շատ սւրելի ամեն բան
	+ Ոգի- ոգևորություն, եռանդ, հոգու ուժ
	+ Մեկի աչքերը բացել- մեկին մի բան հասկանալի դարձնել, ճանաչել տալ։
	+ Մտքի աչքերը բացել – միտքը հարստացնել, նրան խելոք դարձնել։
	+ Մարդ լինել կյանքում- մարդկային բոլոր լավ հատկանիշներն ունենալ։
	+ Մարզիկ- որևէ մարզաձևով զբաղվող մարդ
	+ Մրցավար- մրցույթը վարող դատավոր
	+ Անցորդ- անցնող, գնացող
* **Վերհիշել հետևյալ բառերի հոմանիշները**
* Կայտառ-ժիր
* Խայտաբղետ- գույնզգույն
* Ցատկոտել-թռչկոտել
* Զավակ- որդի
* Հետ-բույր
* Սար-լեռ
* Գեղջուկ- գյուղացի
* Վճիտ- պարզ, մաքուր
* Բուրմունք- հոտ
* Անվրդով-հանգիստ, խաղաղ
* Հուռթի – բերքառատ
* Ուրիշ- տարբեր, այլ
* Վերջանալ- ավարտվել
* Խնդրել- աղաչել
* Գոչել-գոռալ, բղավել
* Հուժկու- ուժեղ, հզոր
* Գոռոզ- մեծամիտ
* Փառք- համբավ
* Հուժկու- ուժեղ, հզոր
* Ցնծություն- մեծ ուրախություն
* Սերտել- սովորել
* Կենարար- կյանք տվող
* Վեհ- հիանալի, սքանչելի
* Անշեջ- անմար
* Հմայք- հրապուրանք
* Օգնել- աջակցել
* Համեստ- պարզ, հասարակ
* Լուռ- անձայն, անաղմուկ
* Ազնիվ- անկեղծ, արդար
* Խրախուսել- քաջալերել
* **Վերհիշել հետևյալ բառերի հականիշները**
	+ -
		- Բացվեց-փակվեց
		- Հաջորդ-նախորդ
		- Հետաքրքիր-ձանձրալի
		- Վեր-վար
		- Հաջորդ-նախորդ
		- Առաջ- հետո
		- Երիտասարդ- ծեր
		- Միասին- առանձին
		- Դժբախտաբար- բարեբախտաբար
		- Ճիշտ- սխալ
		- Ուրախ- տխուր
		- Թեթև- ծանր
		- Տարբեր- միևնույն
		- Վերև- ներքև
		- Առաջ- հետո
		- Լուսավոր- մութ
		- Մաքուր- կեղտոտ
		- Ներս- դուրս
			* Անտես- տեսանելի
			* Բացել- փակել
			* Դժվար- հեշտ
			* Հարուստ- աղքատ
			* Ուրախություն- տխրություն
			* Կանգ առնել- շարժվել
			* Մոտ- հեռու
			* Տարբեր- միևնույն
* **Վերհիշել հետևյալ բառերի ուղղագրությունը**
	+ - Թեթևասահ, ամպ, վարդ, աշխարհ,աղբյուր
		- Տարրական,խորհրդավոր, ուղղակի,քաղցր, անվրդով, հինավուրց, գաղտնի
		- Երրորդ, կուրծք,հուժկու,անպատճառ, քառասուն
		- Աշխարհ, ջրհեղեղ, հռչակ, մարդիկ
		- Հրճվանք, ոգի, փաղաքշանք, ցնծություն
			* Ճամփա, մեղմանուշ, բարձունք, թևեր, աշխարհ,հարստություն
			* Միմյանց,անցորդ,ուղղություն, օգնական,մրցավար

**Քերականություն/կրկնողություն- Կրկնել հետևյալ քերականական նյութերը**

* **Ածական։ Ածականի տեսակները։ Որակական ածականի համեմատության աստիճանները**
	+ **Որո՞նք են որակական ածականի համեմատության աստիճանները։**
	+ **Ածականի դրական աստիճանում բառն ինչպե՞ս է հանդես գալիս։ Բերել օրինակներ։**
	+ **Ածականի համեմատական աստիճանում բառն ինչպե՞ս է հանդես գալիս։ Բերել օրինակներ։**
	+ **Ածականի գերադրական աստիճանում բառն ինչպե՞ս է հանդես գալիս։ Բերել օրինակներ։**
* **Նախադասություն․ նախադասության անդամները/**տես էջ 88 ձևակերպումն ու բացատրությունը**/, ենթական և ստորոգյալ:**
	+ Ի՞նչ է նախադասություն։
	+ Որո՞նք են նախադասության գլխավոր անդամները։
	+ Նախադասության ո՞ր անդամին են անվանում ենթակա։
	+ Ի՞նչ հարցերի է պատասխանում ենթական։
	+ Նախադասության ո՞ր անդամին են անվանում ստորոգյալ։
	+ Ի՞նչ հարցերի է պատասխանում ստորոգյալը։
* **Նախադասություն․ նախադասության անդամները։ Պարզ համառոտ և պարզ ընդարձակ նախադասություններ /տես էջ 88 ձևակերպումն ու բացատրությունը**
	+ Նախադասության տեսակներն՝ ըստ կազմության
	+ Ո՞ր նախադասություններն են կոչվում պարզ նախադասություններ։
	+ Պարզ նախադասությունների տեսակներն՝ ըստ կազմության։
	+ Ո՞ր պարզ նախադասություններն են անվանում համառոտ։
	+ Ո՞ր պարզ նախադասություններն են անվանում ընդարձակ։
	+ Բերել օրինակներ
* **Նախադասություն․ Բարդ նախադասություններ**
	+ Նախադասության տեսակներն՝ ըստ կազմության
	+ Ո՞ր նախադասություններն են կոչվում բարդ նախադասություններ։
	+ Բերել օրինակներ

**Մշակույթ – կրկնողություն։ Վերհիշել անցած բոլոր մշակութային նյութերը հետևյալ հարցաշարերով՝**

* **«Հովհաննես Թումանյան»**
	+ Ե՞րբ և որտե՞ղ է ծնվել Հովհաննես Թումանյանը։
	+ Թումանյանից ի՞նչ նշանավոր ստեղծագործություններ գիտեք, թվարկեք։
	+ Տարբեր աղբյուրներւց փնտրեք մեկ տեղեկություն կամ փաստ Թումանյանի մասին և համալրեք նրա կենսագրությունը։

## «[Ավետիք Իսահակյան](http://gevorgianseminary.am/%D5%A1%D5%BE%D5%A5%D5%BF%D5%AB%D6%84-%D5%AB%D5%BD%D5%A1%D5%B0%D5%A1%D5%AF%D5%B5%D5%A1%D5%B6/)»

* Ե՞րբ և որտե՞ղ է ծնվել Ավետիք Իսահակյանը։
* Իսահակյանից ի՞նչ նշանավոր ստեղծագործություններ գիտեք, թվարկեք։
* Ի՞նչ պատվանուն է նրան տվել ժողովուրդը։
* Տարբեր աղբյուրներւց փնտրեք մեկ տեղեկություն կամ փաստ Իսահակյանի մասին և համալրեք նրա կենսագրությունը։
* **«Բարեկենդանի տոն»**
* Ի՞նչ է նշանակում Բարեկենդան։
* Ո՞ր ժամանակաշրջանից է սկսվել այդ տոնակատարությունը։
* Ինչպե՞ս էին մարդիկ նախապատրաստվում այդ տոնին։
* Ի՞նչ ճաշատեսակներ էին պատրաստում կանայք։
* Դուք որբևէ լսե՞լ կամ մասնակցե՞լ եք Բարեկենդանի տոնակատարությանը
* **«****Սուրբ Սարգսի տոն»**
* Ի՞նչ օր է Սուրբ Սարգսի տոնը։
* Ի՞նչ ժամանակահատվածում է նշվում այդ տոնը։
* Ինչպե՞ս էին մարդիկ նախապատրաստվում այդ տոնին։
* Ի՞նչ ճաշատեսակներ էին պատրաստում այդ օրը
* Դուք որբևէ լսե՞լ եք Սուրբ Սարգսի տոնի մասին։
* **«Մեսրոպ Մաշտոց »**
* Ո՞վ է Մեսրոպ Մաշտոցը։
* Ե՞րբ և որտե՞ղ է ծնվել նա։
* Ի՞նչ լեզուների էր տիրապետում նա։
* Հայոց ո՞ր թագավորի օրոք է նա ստեղծել հայոց այբուբենը։
* Լրացուցիչ ի՞նչ փաստեր կարող եք բերել Մեսրոպ Մաշտոցի մասին։
* **«ՄԵՐ ԼԵԶՈՒՆ ՀԱՅԵՐԵՆՆ Է»**
* Երբևէ լսե՞լ եք հայերեն բարբառներ, եթե այո, ապա Հայաստանի ո՞ր շրջանին էր պատկանում այդ բարբառը։
* Ձեր կարծիքով՝ ինչո՞ւ է անհրաժեշտ իմանալ օտար լեզուներ. փորձե՛ք վերհիշել որևէ դեպք, երբ ձեզ շատ անհրաժեշտ է եղել լեզվի իմացությունը
* Թվարկեք մի քանի կարևոր փաստ հայոց լեզվի մասին։
* ***«Հովհաննես Շիրազ»***
* Ե՞րբ և որտե՞ղ է ծնվել Հովհաննես Շիրազը։
* Ինչպե՞ս է նա ստացել Շիրազ գրական անունը։
* Թվարկեք մի քանի կարևոր փաստ Հովհաննես Շիրազի մասին։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։